Here is a page extracted from Wikipedia that may contain CSS, HTML, and a lot of unformatted text.

Title: Nieu
Content: A nieu (d'o latín < NIVIS) ye a caita d'augua en forma de multitut de chicoz cristals de chelo, ditos flocons de nieu. A causa d'a suya composición granular, tien un tarabidau suau y fluixo, si no ye atapiada por a presión. Cheneralment a nieu se forma por sublimación d'a vapor d'augua en as capas alteras de l'atmosfera, a una temperatura menor de 0 °C. A caita d'augua en forma de nieu se clama «nevazo» u «nevada» y l'orache de nieu se clama fer «nevera».

Que se desvienga un nevazo, a suya intensidat y cantidat dependen, entre atros factors, d'a latitut, l'altaria, a distancia a lo mar u l'oceano y d'o día de l'anyada.

A nieu tamién se puede fabricar con l'aduya d'os canyons de nieu. Ista tecnica ye emplegada por as estacions d'esquí t'amillorar o estau d'os carrerons cuan a temperatura ye prou baixa pero no caye prou nieu.

Un estudio recient ha contrimostrato que bellas bacterias tienen un papel important en a formación d'os cristals de chelo u de nieu. Por un regular se tracta d'eubacterias como as d'o chenero pseudomonas que en bels casos pueden estar patochenas. Han estato identificatas en muestras de nieu en Europa, America d'o Norte y l'Antartida.

Aspectos fisicos

Forma d'os flocons de nieu 

Os flocons de nieu tienen formas diversas, pero d'ordinario siguen tarabidaus hexagonals, que reproducen o tarabidau cristalín d'o chelo ordinario. A velocidat de creiximiento d'o flocón de nieu depende muito d'a temperatura y a humidat.

Mazadas 
Dios me’n guarde de la nieu polvina/polvorina y de la mala vecina.
La nieu del pin, aspera la d’el maitín.

Se veiga tamién 
 Chelo.
 Chelera.
 Cuniestra.
 Esportes d'hibierno.
 Esquí.
 Cadenas de nieu.

Referencias

Vinclos externos 

Precipitacions